गंदगी न हो इसलिए मेला मैदान पर नहीं लगने देंगे साप्ताहिक हाट
नवग्रह मेले का शुभारंभ शुक्रवार को होगा। गुरुवार को मेला ग्राउंड पर साप्ताहिक हाट लगता है। लेकिन मेले की व्यवस्थाएं न बिगड़े इसलिए नपा ने हाट को मेला ग्राउंड पर नहीं लगने देने का निर्णय लिया है। इसके तहत गुरुवार सुबह छह बजे से ही नपा अमला मेला मैदान पर तैनात रहेगा। मेला प्रभारी प्रकाश चित्ते ने बताया हाट बाजार से मेला मैदान पर व्यवस्थाएं बिगड़ेंगी, गंदगी फैलेगी। इसलिए हाट वहां नहीं लगने देंगे। अब 16 फरवरी तक हाट बाजार मेला मैदान के बदले बैल बाजार में ही लगवाएंगे। सुबह नपा अमला मौके पर जाकर सब्जी विक्रेताओं को मैदान पर दुकान नहीं लगाने की हिदायत देगा। बुधवार शाम को भी निगरानी की गई थी। उधर मेले को लेकर नपा की तैयारियां अंतिम चरण में हैं। बुधवार को अतिथियों को आमंत्रण पत्र बांटे गए।
माली समाज ने की नर्मदा तट की सफाई
सनावद | फूलमाली समाज ने नर्मदा के उत्तर तट पर सफाई अभियान चलाया। समाज अध्यक्ष प्रदीप माली, प्रकाश माली ने बताया दाह संस्कार स्थल पर सफाई कर दो ट्राली कचरा भरकर जलाया। इस दौरान पुरुषोत्तम माली, दिनेश माली, सुभाष माली, कमल माली, निलेश मालाकार, दुर्गाशंकर पाटीदार, नितिन माली, मोहन माली, रविन्द्र माली माैजूद थे।
विद्यार्थियों ने लिया स्पर्धा में हिस्सा
बलवाड़ा | हायर सेकंडरी स्कूल में 5 दिनी वार्षिकोत्सव सोमवार से शुरू हुआ। मंगलवार को विद्यार्थियों ने दाैड़, खो-खो, कबड्डी, चेयररेस स्पर्धा में हिस्सा लिया। बुधवार को हिंदी, अंग्रेजी निबंध स्पर्धा, विज्ञान प्रश्न मंच, वाद-विवाद, तात्कालिक भाषण स्पर्धा, संस्कृत कार्यक्रम का आयोजन हुआ।
hin_Deva hin_Deva hin_Deva awa_Deva hin_Deva hin_Deva